OpenLLM-France/wikimedia huggingface dataset:
# Intimitaterako eskubide

Intimitaterako eskubidea, pertsona batek ezkutuan edo gainerako gizakiengandik gordeta geratzen den eremua atxikitzeko duen eskubidea da, gizartean duintasunez eta bizitza kalitate gutxiengo batez bizitzeko beharrezkoa dena. Horrela definitzen du intimitatea Espainiako Konstituzio Auzitegiak hainbat epaitan (AKEE 197/1991, 20/1992, 219/1992, 142/1993, 117/1994, 143/1994, 186/2000).
Eskubide honen izaera dela eta, pertsona fisikoek bakarrik dute pribatutasunerako eskubide hori. Pertsona juridikoaren barneko informazioa sekretu profesionalak eta bestelako arauek gordetzen dute, ez ordea intimitateak. Bestalde, intimitatearen kontzeptuaren osagai da gorputz-intimitatea. Horren barruan sartzen dira, esate baterako, pertsonaren gorputzaren gainean egiten diren miaketak.

## Giza Eskubideen Aldarrikapen Unibertsala

| « | 12. atala Ez dago arrazoirik gabe beste inoren bizitza pribatuan, familian, etxean edo postan eskusartzerik, ezta inoren ohore edo izen onari eraso egiterik ere. Nornahik du eskusartze edo eraso horien aurka legezko babesa izateko eskubidea. | » |

## Erreferentziak

* ↑ Euskalterm: [Datu-babesaren Hiztegia] [2009]
* ↑ «Giza Eskubideen Aldarrikapen Unibertsala - Wikiteka» eu.wikisource.org (Noiz kontsultatua: 2019-12-10).

## Kanpo estekak

* Datuak: Q8354932
* Multimedia: Privacy / Q8354932
# Inthalatz Larressore

Inthalatz Rugby Larressore Larresoroko errugbi taldea da, Inthalatzea auzoan egoitza duena. Kolore berdez jokatzen dute. Fédérale 3 ligan ari da jokatzen.

## Historia

1974an sortu zen. Errugbi eskola bat ere badu 80 haurretik gora dituelarik.
2015-16an Fédérale 3-ko 9. multzoko txapelduna izan da baina final hamaseirenetan kanporatua izan da eta ez du Fédérale 2-ra igotzerik lortu.

## Azken urteak

| Urtea | Maila | Emaitza |
| 2015-16 | Fédérale 3 | 1.a, igoera fasean 1/16 |
| 2016-17 | Fédérale 3 | 1.a, igoera fasean 1/32 |
| 2017-18 | Fédérale 3 | 3.a, igoera fasean 1/16 |
| 2018-19 | Fédérale 3 | 8.a |
| 2019-20 2020-21 | Fédérale 3 | bertan behera |
| 2021-22 | Fédérale 3 | 6.a |
| 2022-23 | Fédérale 3 | 1.a, igoera fasean 1/32 |
| 2023-24 | Fédérale 3 | 1.a, igoera fasean 1/16 |

## Kanpo estekak

* (Frantsesez) Webgune ofiziala
* Datuak: Q25477073
# Intibucá

Intibucá Hondurasko Intibucá departamenduko udalerri bat da. 536,74 km²ko azalera du eta 2013ko datuen arabera 52.834 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2395884
# Intifada (argipena)

Intifada (انتفاضة intifāḍa(t)) arabierazko hitz bat da, eta hitzez hitz «asaldura» esan nahi du, baina «matxinada, errebolta, erresistentzia» esanahiarekin zabaldu da mundu osora, bereziki arabiar herrialdeei buruz ari garela.
Intifada terminoa, orobat, gertaera historiko hauetarako erabiltzen da:
* Palestinako intifadak
** Lehenengo Intifada: palestinarrek israeldar agintearen aurka 1987tik 1993ra bitartean egindako matxinada.
** Bigarren Intifada: Palestina eta Israel arteko liskar odoltsua, 2000tik 2005era bitartekoa.
** Hirugarren Intifada (izen eztabaidatua): Israelek 2008an Gaza inbadituz geroztik Palestina eta Israel artean den liskarra.
* Martxoko Intifada: Bahrainen Erresuma Batuaren presentzia kolonialaren aurka 1965eko martxoan izandako matxinada ezkertiarra.
* Zemlako Intifada: Mendebaldeko Saharan espainiar agintearen aurka 1970. urtearen hasieran izandako matxinada.
* 1990eko hamarkadako Intifada: Bahrainen demokraziara itzultzea eskatzeko egindako matxinada.
* Shaaban Intifada: Saddam Husseinen aurka Iraken 1991n izandako matxinada.
* Zedroen Iraultza edo Libanoko Independentziaren Intifada: 2005ean Rafiq Hariri eraila izan eta gero egindako matxinada.
* Independentziaren Intifada (Mendebaldeko Sahara): Marokon eta Mendebaldeko Saharan 2005eko maiatzaz geroztik izandako manifestazio eta istiluak.

## Kanpo estekak

* Datuak: Q5482010
# Inti

Inti Eguzkiaren izen kitxua da, inken mitologian jainkotzat hartua.
Inka Inperioko kitxuek, Eguzkiaren jainkoa, zeruko mailaren lehen tokian zuten, Inti izen sakratuarekin, beranduago, izaera konplexuago eta unibertsalago batetara eboluzionatzen joan zen arren, sorrerako izengabeko jainkoa xurgatu eta Viracocha bihurtzeko, jainkoaren izen osoa zen Apu-Qun-Tiqsi-Wira-Qutra (Apu Kon Titi Wiracocha)ren laburdura, antonomasiagatik, bere erabateko boterearen definizio osoa zena, izen hau, Unibertsoaren sorrera oinarritu zen hiru elementuen gaineko bere botereen zerrenda baino ez baita (ura, lurra eta suaren izaki gailena).
Eguzkiaren jainko berri eta boteretsuago hau, ez zegoen bakarrik bere erresuman. Bere arreba eta emaztea zenak laguntzen zion, inka bati dagokion bezala, Ilargia, maila berean zeruko gortean, Mama Quilla izenarekin.
Eguzkia, urrezko elipsoide baten formarekin irudikatzen zen, non, bere boterearen beste ezaugarri bat bezala, izpiak ager zitezkeen. Ilargiak, zilarrezko diska baten forma errituala zuen.
Inti sortzailea, gurtua zen, baina, beragana, mesede eta laguntzaren bila ere joaten zen, arazoak konpondu eta beharrak asetzeko, berak bakarrik jaioarazi baitzitzakeen uztak, gaixotasunak sendatu eta gizakiak bilatzen duen segurtasuna eman.
Mama Quillari emakumeen grina erlijiosoa lotua zegoen, eta emakumeak ziren bere jarraitzaile leialen erdigunea eratzen zutenak, Quillak baino hobe inork ezin baitzituen ulertu bere nahi eta beldurrak eta bilatutako babesa eman.

## Intiren gurtza

Inti, inkek, eguzkiak euren lurrak elikatzen zituela zekitelako gurtua zen. Inkek, bizitzen laguntzen zieten edozer (natura) eta eguzkiak ematen ziena gurtzen zuten: patatak, artoa, arto morea, ollukoa, etab...

## Ikus, gainera

* Sol Invictus
* Sól

## Kanpo estekak

* Datuak: Q213771
* Multimedia: Inti / Q213771
# Intibucá (Hondurasko departamendua)

Intibucá Hondurasko 18 departamenduetako bat da. Bere hiruburua La Esperanza da. 3.072 km²ko azalera du eta 2005eko kalkuluen arabera 202.140 biztanle bizi ziren.

### Udalerriak

Departamendua 17 udalerritan banatzen da:
* Camasca
* Colomoncagua
* Concepción
* Dolores
* Intibucá
* Jesús de Otoro
* La Esperanza
* Magdalena
* Masaguara
* San Antonio
* San Francisco de Opalaca
* San Isidro
* San Juan
* San Marco de Sierra
* San Miguelito
* Santa Lucía
* Yamaranguila

## Kanpo estekak

* Datuak: Q262125
* Multimedia: Intibucá Department / Q262125
# Intimitatea (Deluc)

Intimitatea. Neskak pianoan (frantsesez: 'Intimité') Gabriel Deluc margolari lapurtarraren margolana da, 1906an egina. Olioa mihise gaineko teknika erabili zuen. Urte berean Parisko Saloian aurkeztu zuen, aipamen eta 500 liberako saria jasoz. Dimentsioak: 135x230 zm.

## Azterketa

Etxe burges baten barruko giro beroa erakusten digu margolanak. Emakumeak etxeko giroan artistaren gai nagusietariko bat izan zen. Eszenan argi-ilunak dira nagusi: argia bi lanparetatik sortzen da baina ez da nahikoa saloi osoa argitzeko. Eszenan emakumeak bakarrik agertzen dira. Sei dira. Gazteenak pianoaren inguruan dauden musika egiten. Beste bi, helduagoak aparte daude, iluntasunean.

## Erreferentziak

* ↑ https://artiebagagli.wordpress.com/2020/10/01/gabriel-deluc-intimite-1906/
* ↑ https://www.musee-de-guethary.fr/documents/dossier-de-press-e-gabriel-deluc-juillet-aout-2016.pdf

## Kanpo estekak

* Datuak: Q117377854
# Aaron Eckhart

Aaron Edward Eckhart (1968ko martxoaren 12a, Cupertino, Kalifornia) estatubatuar aktore bat da.

## Filmografia

| Urtea | Filma | Pertsonaia | Oharrak |
| 1997 | In the Company of Men | Chad | |
| 1997 | Slaughter of the Innocents | Ken Reynolds | |
| 1998 | Your Friends & Neighbors | Barry | |
| 1998 | Thursday | Nick | |
| 1999 | Molly | Buck McKay | |
| 1999 | Any Given Sunday | Nick Crozier | |
| 2000 | Erin Brockovich | George | |
| 2000 | Nurse Betty | Del Sizemore | |
| 2000 | Tumble | "Gizona" | |
| 2001 | The Pledge | Stan Krolak | |
| 2002 | Possession | Roland Michell | |
| 2003 | The Core | Josh Keyes doktorea | |
| 2003 | The Missing | Brake Baldwin | |
| 2003 | Paycheck | James Rethrick | |
| 2004 | Suspect Zero | Thomas Mackelway | |
| 2004 | Vapor | Nathaniel Powers | |
| 2005 | Neverwas | Zach Riley | |
| 2006 | Conversations with Other Women | gizona | |
| 2006 | Thank You for Smoking | Nick Naylor | |
| 2006 | The Wicker Man | | |
| 2006 | The Black Dahlia | Lee Blanchard sarjentua | |
| 2007 | Sen reservas | Nick Palmer | |
| 2007 | Towelhead | Mr. Vuoso | |
| 2007 | Operation Homecoming: Writing the Wartime Experience | (ahotsa) | |
| 2008 | Meet Bill | Bill | ekoizle exekutiboa |
| 2008 | The Dark Kinight | Harvey Dent/Bi Aurpegi | |
| 2009 | Love Happens | Burke Ryan doktorea | |
| 2010 | Rabbit Hole | Howie Corbett | |
| 2011 | Battle: Los Angeles | Michael Nantz sarjentua | |
| 2011 | The Rum Diary | Sanderson | |
| 2012 | The Expatriate | Ben Logan | |
| 2012 | Pan | Hook kapitaina | |
| 2013 | I, Frankenstein | Adam Frankenstein | |
| 2013 | The Drummer | Dennis Wilson | |

## Kanpo estekak

* Aaron Eckhart aktorearen IMDBko fitxa irakurgai (Ingelesez)
* Datuak: Q192643
* Multimedia: Aaron Eckhart / Q192643
# Aaron Jackson

Aaron Lee Jackson (Hartford, 1986ko maiatzaren 6a -) Estatu Batuetako saskibaloi jokalaria da, egun ACBko Bilbao Basket taldean dabilena.

## Ibilbidea

Duquesne Uniberstitean psikologia ikasi ondoren, saskibaloi jokalari profesional bilakatu zen. Turkian eta Italian aritu zen Bilbao Basketek fitxatu arte.

## Klubak

* 2003/08. Duquesne University
* 2009/09. Antalya
* 2009/10. Virtus Pallacanestro Bologna
* 2010. Bilbao Basket

## Erreferentziak

* ↑ Aaron Jackson dirigirá al Bizkaia
* ↑ El Bizkaia Bilbao ficha una metralleta americana
* Datuak: Q1524562
# Aaron Chia

Aaron Chia, (Batu Berendam, 1997ko otsailaren 24a), badmintonen lehiatzen den malaysiarra da. 2020ko Udako Olinpiar Jokoetan, esku hartu zuen: Tokio 2020an (Tokio), eta brontzezko domina lortu zuen bikotekako gizonezkoen proban Soh Wooi Yik lagun zuela. 2024ko Udako Olinpiar Jokoetan brontzezko bigarren domin olinpikoa lortu zuen proba berdinean bikote berdinarekin.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 03 ! | Bikoteka |
| 2024 | Paris | 03 ! | Bikoteka |
| Munduko Txapelketak ||||
| Urtea | Lekua | Domina | Proba |
| 2022 | Tokio | 01 ! | Bikoteka |
| 2023 | Kopenhage | 03 ! | Bikoteka |
| Asiako Txapelketa ||||
| Urtea | Lekua | Domina | Kategoria |
| 2020 | Manila | 02 ! | Bikoteka |
| 2022 | Ningbo | 03 ! | Bikoteka |

## Erreferentziak

* ↑ "Aaron Chia" olympedia.org. (Ingelesez)
* ↑ "Aaron Chia" BWFren datu-basea. (Ingelesez)

## Kanpo estekak

* Datuak: Q27162663
* Multimedia: Aaron Chia / Q27162663
# Aaron Ciechanover

Aaron Ciechanover (hebreeraz: אהרן צ'חנובר‎; Haifa, 1947ko urriaren 1a) israeldar biologoa da. Irakasle eta ikertzailea da Israelgo Technion Institutuan. 2004an Kimikako Nobel Saria jaso zuen, Irwin Rose eta Avram Hershkorekin batera, proteinen degradazioa kontrolatuan ubikitinaren zikloaren inguruan egindako aurkikuntzengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-6-8 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q233205
* Multimedia: Aaron Ciechanover / Q233205
# Aaron Jones

Aaron Eugene Jones (Pascagoula, Mississippi, 1993ko uztailaren 26a -) estatubatuar saskibaloi jokalaria da, egun ACBko Bilbao Basket taldean dabilena.

## Taldeak

* RheinStars Köln (2015- 2016)
* BC Beroe (2016-2017)
* Salon Vilpas Vikings (2017-2018)
* Rethymno BC (2018-2019)
* Crailsheim Merlins (2019-2020)
* Bilbao Basket (2020)
* Cholet Basket (2020-)

## Erreferentziak

* ↑ (Ingelesez) «Bilbao, Aaron Jones agree to a 2-year deal» Sportando 2020-7-11.
* Datuak: Q21064574
* Multimedia: Aaron Jones (basketball) / Q21064574
# Aaron Cicourel

Aaron Victor Cicourel (Atlanta, AEB, 1928ko abuztuaren 29a - Berkeley, Kalifornia, 2023ko uztailaren 22a) soziologo estatubatuarra izan zen. Kaliforniako Unibertsitateko irakasle emeritua izan zen San Diegon. Etnometodologiaren alorrean lanean aritu ondoren, ezagutzaren soziologiaren inguruan aritu zen azken urteetan.
Bere ikerketa gai nagusienak soziolinguistika, osasun komunikazioa (sendagileen eta gaixoen arteko elkarrekintzan), erabakiak hartzeko prozesuak eta haurren sozializazioa dira.
Gaztetandik eragin intelektual handia jaso zuen Alfred Schütz-en, Erving Goffman-en eta Harold Garfinkel-en aldetik.

## Lanak

* Le Raisonnement Medical. Paris: Seui.
* The Educational Decision-Makers. NY: Bobbs-Merrill (J.Kituse-kin)
* Cognitive Sociology: Language and Meaning in Social Interaction. New York: Free Press. 1974.
* Method and Measurement in Sociology. NY: Free Press.
* Theory and Methods in a Study of Argentine Fertility. NY: Wiley-Interscience, 1974.
* Cognitive Sociology: Language and Meaning in Social Interaction. London: Penguin
* Language Use and Classroom Performance. (beste batzuekin) NY: Academic Press, 1974.
* The Social Organization of Juvenile Justice. NY: Wiley, 1968.
* Three Models of Discourse Analysis. Discourse Processes 3:101-131.
* Interpenetration of Communicative Contexts: Examples from Medical Encounters. Social Psychology Quarterly'
* Formal semantics, pragmatics, and situated meaning. In Pragmatics at Issue, Vol. 1, edited by J. Verschueren. Amsterdam: John Benjamins.

## Erreferentziak

* ↑ http://www.sociologyguide.com/ethnomethodology/aaron-cicourel-cognitive.php
* Datuak: Q302889
# Aaron Carretero

Aaron Carretero (Gasteiz, 1988ko uztailaren 12a -) Arabako izotz hockey jokalaria da, atezain moduan aritzen dena.

## Kirol ibilbidea

* Gasteiz IHT (2004–2005)
* Txuri Urdin IHT (2005–2010)
* FC Barcelona (2010-)
* Datuak: Q301778
# Aaron Copland

Aaron Copland (New York, 1900eko azaroaren 14a - Peekskill, New York, 1990eko abenduaren 2a) estatubatuar musikagilea izan zen, "Estatubatuar musikagileen dekanoa" bezala ezaguna. Parisen musika ikasi zuen, besteak beste Nadia Boulangerrekin, bere gustu eklektikoa inspiratu zuena. Estatu Batuetara itzultzean, musikaz irakatsi eta idatzi zuen. 1930eko hamarkadan, bere estilo modernista aldatu eta eskuragarriago bihurtu zen. 1940ko hamarkadaren amaieran, Igor Stravinsky, Arnold Schoenberg eta Pierre Boulezen eraginez, lan serialistak konposatu zituen. 1960 hamarkadatik orkestra zuzendaritzan aritu zen batez ere. Ballet eta orkestra-lanez gain, ganbera-musika, ahots-musika, opera eta zinemarako musika konposatu zituen.

## Lanak

* Scherzo Humoristique: The Cat and the Mouse (1920)
* Four Motets (1922)
* Passacaglia (1922)
* Symphony for Organ and Orchestra (1924)
* Music for the Theater (1925)
* Dance Symphony (1925)
* Concerto for Piano and Orchestra (1926)
* Symphonic Ode (1927-1929)
* Piano Variations (1930)
* Grohg (1925/32) (ballet)
* Short Symphony (Symphony No. 2) (1931-33)
* Statements for orchestra (1932-35)
* The Second Hurricane opera (1936)
* El Salón México (1936)
* Billy the Kid (1938) (ballet)
* Quiet City (1940)
* Our Town (1940)
* Piano Sonata (1939-41)
* An Outdoor Overture (1941)
* Fanfare for the Common Man (1942)
* Lincoln Portrait (1942)
* Rodeo (1942) (ballet)
* Danzon Cubano (1942)
* Music for the Movies (1942)
* Sonata for violin and piano (1943)
* Appalachian Spring (1944) (ballet)
* Third Symphony (1944-1946)
* In the Beginning (1947)
* The Red Pony (1948)
* Clarinet Concerto (1947-1948)
* Twelve Poems of Emily Dickinson (1950)
* Piano Quartet (1950)
* Music and Imagination (1952)
* Old American Songs (1952)
* The Tender Land (1954) (opera)
* Canticle of Freedom (1955)
* Orchestral Variations (1957)
* Piano Fantasy (1957)
* Dance Panels (1959; revisada en 1962) (ballet)
* Connotations (1962)
* Down A Country Lane (1962)
* Music for a Great City (1964)
* Emblems, for wind band (1964)
* Inscape (1967)
* Duo for flute and piano (1971)
* Three Latin American Sketches (1972)
* Lincoln Portrait

### Soinu-bandak

* 1961 - Something wild
* 1949 - The Heiress (Oscar Saria)
* 1949 - The Red Pony
* 1945 - The Cummington story
* 1943 - The North Star
* 1940 - Our Town
* 1939 - Of Mice and Men

## Kanpo estekak

* Datuak: Q192185
* Multimedia: Aaron Copland / Q192185
# Aaron Klug

Sir Aaron Klug (Želva, 1926ko abuztuaren 11 – Cambridge, 2018ko azaroaren 20a) lituaniar jatorriko britaniar fisikari eta kimikaria izan zen. 1982an Kimikako Nobel Saria eman zioten kristalografiarako mikroskopio elektronikoa garatzeagatik.
Ikerketak egin ditu birusen inguruan, bereziki tabako mosaikoaren birusan. X izpien difrakzioarekin kristalografian urrats garrantzitsuak eman dira berari esker.
Hainbat sari jaso ditu, euren artean Kimikako Nobel Saria eta Copley Domina.
* Datuak: Q190626
* Multimedia: Aaron Klug / Q190626
# Aaron Russell

Aaron Joseph Russell (1993ko ekainaren 4a) AEBetako boleibol jokalari profesionala da eta Aluron CMC Warta Zawiercie eta AEB-etako talde nazionalarentzat kanpoko bateatzaile gisa jokatzen du. Brontzezko domina lortu zuen 2016ko Rioko Olinpiar Jokoetan, 2024an Parisen eta 2018ko Munduko txapelketan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 03 ! | Gizonezkoak, estalia |
| 2024 | Paris | 03 ! | Gizonezkoak, estalia |

## Erreferentziak

* ↑ (Polonieraz) «Reprezentant USA oficjalnie zagra w PlusLidze!» siatka.org 5 June 2024.
# Ainhoa Agirreazaldegi

Ainhoa Agirreazaldegi Rekondo (Elgeta, Gipuzkoa, 1978ko maiatzaren 25a) gipuzkoar bertsolaria da. Zarautzen bizi da. Euskal Filologian eta Alemaniar Filologian lizentziatua, helduen euskara irakasle lanetan ibiltzen da egun. Bertsozale Elkarteko ikerkuntza arduraduna eta zuzendaritzako kide izana da.

## Bertsolaritza lorpenak

* Bertsolari Txapelketa Nagusia
** finalaurrekoa: 2009
** final laurdenak (2): 2001, 2013
* Gipuzkoako Bertsolari Txapelketa
** partehartzeak (2): 2003, 2007
* Euskal Herriko Eskolarteko Txapelketa (1): 1995
* Gipuzkoako Eskolarteko Txapelketa (1): 1995
* Sariak:
** Xenpelar saria (1): 1994
** Lizardi saria (2): 1995, 1999
** Osinalde saria (1): 2001
** Orixe saria (1): 2001

## Kanpo loturak

* "Ezin dut bertsolari izan emakume feministaren kontzientziarik gabe" Elkarrizketa luzea Argia astekarian (2010-03-28)
* Desenkontruak bertso sorta bertsoak.eus
* Datuak: Q12252927
# Ainhoa Aizpuru

Ainhoa Aizpuru Murua (Gabiria, 1970eko otsailaren 12a) politikari euskalduna da, Gabiriako alkate izana, eta Gipuzkoako Foru Aldundiko foru diputatua izendatua da 2015eko eta 2019ko legealdietan.

## Biografia

Ekonomia eta enpresa zientzietan lizentziatua da, marketineko berezitasunarekin, Deustuko Unibertsitatean (1993an). 2000 eta 2015 urteen artean lan egin zuen Bic Gipuzkoa Berrilan enpresa haztegian, proiektuak zuzentzen.
Gabiriako alkate izana da, Gabiriako Hautesle Elkartearekin aurkezturik, 2003 eta 2007 urteen artean. Beste bi legegintzalditan ere izana da zinegotzi.
2015eko foru hauteskundeen ondoren, EAJ eta PSE-EEren arteko koalizioa osatu zen Gipuzkoako Foru Aldundirako, eta EAJren partetik izendaturiko foru diputatuen artean, Aizpuruk ekonomia sustapeneko, landa inguruneko eta lurralde orekako departamentuko foru diputatu postua eskuratu zuen. 2019ko legealdia hastean, foru diputatu jarraitu zuen, baina orain bere sailari proiektu estrategikoena deritzo.

## Erreferentziak

* 1 2 (Gaztelaniaz) Telebista, Euskal Irrati. «Olano incorpora tres diputados del PSE-EE a su Gobierno foral» www.eitb.eus (Noiz kontsultatua: 2020-05-27).
* ↑ Gabiriako aldizkaria, Makilari. (2017). Gabiriako udal zinegotziak 1979tik. , 41 or..
* ↑ Gabiriako aldizkaria, Makilari. (2016). Ainhoa Aizpuru Murua, goi karguko langintzan. , 7 or..
* ↑ «Proiektu Estrategikoak - Gipuzkoa ETORKIZUNA ORAIN» Gipuzkoako Foru Aldundia (Noiz kontsultatua: 2020-05-27).
* Datuak: Q95623756
* Multimedia: Ainhoa Aizpuru / Q95623756
# Ainhoa Alvarez

Ainhoa Alvarez Ajuria (Galdakao, 1994ko ekainaren 25a) bizkaitar futbolaria da, erdilari postuan jokatzen duena. Gaur egun Espainiako Emakumezkoen Futbol Superligan aritzen den Athletic taldeko jokalaria da.

## Taldeak

| Taldea | Liga | Urtea |
| Athletic B | Espainiako Emakumezkoen Futbol Superliga | 2009-2014 |
| Athletic | Espainiako Emakumezkoen Futbol Superliga | 2015- |

## Palmaresa

| Urtea | Titulua | Taldea |
| 2015-16 | Superliga | Athletic |
* Datuak: Q37346383
# Ainhoa Arbizu

Ainhoa Arbizu Ruiz (Bartzelona, Katalunia, 1979ko otsailaren 24a) kazetari kataluniarra da.
Ikus-entzunezko Komunikazio zientzietan lizentziatua da Pompeu Fabra Unibertsitatean.
2009. urtera arte MotoGPko berri-emailea izan zen RTVErentzat.

## Lanak
### Telebista

* MotoGP (RTVE)
* Música uno (RTVE, 2004-2006)
* Operación Triunfo (Canal Operación Triunfo)
* Datuak: Q3755654
# Ainhoa Arregi

Ainhoa Arregi Saratxo (Bilbo, Bizkaia, 1969) Euskal Filologian lizentziaduna da eta 1993tik UZEIko lexikografia saileko kidea. Euskaltzaindiaren Hiztegi Batuko lantaldean dabil eta lexikografia arloan aritzen da batez ere. 2018ko uztailaren 20an Euskaltzain urgazle izendatu zuten bere jardunaren aitortza gisa.

## Biografia

Euskal Filologian lizentziaduna da

### Ibilbidea

UZEIko Lexikografia saileko kidea. Urte luzez aritu da UZEIren Lexikografia Sailean;
* 2010etik Euskaltzaindiaren Hiztegi Batua lantaldeko kide da.
* 2017tik Euskaltzaindiaren Hiztegia. Adierak eta adibideak lantaldeko kide.
* Euskaltzain urgazle izendatua 2018ko uztailaren 20an.

### Proiektuak

Hainbat lexikografia-proiektutan hartu du parte:
* Euskaltzaindiaren Hiztegi Batuaren prestalanetan eta Hiztegi Batu Oinarriduna egitasmoan; UZEIren Sinonimoen Hiztegian, Maiztasun Hiztegian, Hitz-bukaeren hiztegia, NafarHitz hiztegian).
* Corpusgintzan ere aritua da, Euskaltzaindiaren XX. mendeko euskararen corpus estatistikoan lehendabizi eta, gero, Lexikoaren Behatokian. Hizkuntzaren tratamendu informatikorako oinarrizkoak diren euskararen eta gaztelaniaren datu-base lexikalak ere kudeatzen ditu UZEIn (euLEX eta esLEX, hurrenez hurren), eta
* Hobelex zuzentzaile lexikoa eguneratzen du, beste lan batzuen artean.
   Benetako elebidunak izateko euskaldunok aktibo izan behar dugu eta euskarazko produktuak kontsumitu.

## Erreferentziak

* ↑ «Ainhoa Arregi Saratxo: “Euskararen estandarizazioa ia denbora errekorrean egin da” - Deustualdea» Uriola.eus (Noiz kontsultatua: 2022-09-05).
* ↑ elkarmedia. «Arregi Saratxo, Ainhoa» www.euskaltzaindia.eus (Noiz kontsultatua: 2022-07-25).
* ↑ «Gure lankide Ainhoa Arregi, Euskaltzaindiak izendatu berri dituen hamabi euskaltzain urgazleen artean» UZEI 2018-07-25 (Noiz kontsultatua: 2022-09-05).

## Kanpo estekak

* Datuak: Q113269714